Author: Klofacova
Last saved by: agenda0
Company: MS SR

Návrh
na zmenu uznesenia vlády SR č. 590 z 27.  júna 2001, ktorým sa schválil  Národný program rozvoja životných podmienok občanov  so  zdravotným  postihnutím vo všetkých  oblastiach života

Uznesením vlády Slovenskej republiky č. 590 z 27.júna 2001, ktorým bol schválený Národný program rozvoja životných podmienok občanov so zdravotným postihnutím vo všetkých oblastiach života (ďalej len „národný program“) bola ministrovi spravodlivosti uložená úloha  ( č. 5. 3. 14. národného programu) vypracovať novelu zákona č. 211/2000 Z. z.  o slobodnom prístupe k informáciám a o zmene a doplnení niektorých zákonov (zákon o slobode informácii), ktorá by jednoznačne formulovala právo osôb so zmyslovým postihnutím  a problémami komunikácie ( nevidiaci a slabozrakí, nepočujúci a nedoslýchaví ) na prístup k informáciám v im prístupných formátoch,  vrátane určenia zodpovednosti za realizáciu a financovanie a  v interných smerniciach jednotlivých rezortov zabezpečiť oslobodenie tejto skupiny občanov od poplatkov za poskytnutie informácií.

Uznesením vlády SR č. 721 z 15. augusta 2001 k Správe o uplatňovaní zákona č. 211/2000 Z. z. o slobodnom prístupe k informáciám a o zmene a doplnení niektorých zákonov a o uplatňovaní schválených opatrení v orgánoch štátnej správy, v bode B. 1. bolo uložené ministrovi školstva, ministrovi vnútra a vedúcemu úradu vlády na základe opatrení vyplývajúcich zo správy novelizovať predmetný zákon, čím prešlo i gestorstvo tohto zákona z ministra vnútra na ministra školstva.

Keďže návrh novely zákona č. 211/2000 Z. z. podľa uznesenia vlády SR č. 721/2001 a aj podľa Plánu legislatívnych úloh vlády SR na rok 2002 predkladá na rokovanie vlády minister školstva (marec 2002), minister spravodlivosti navrhuje zmenu gestorstva úlohy č. 5. 3. 14. národného programu z ministra spravodlivosti na ministra školstva, a súčasne navrhuje do pripravovaného návrhu novely zákona ministerstvom školstva, zapracovať aj požiadavku národného programu vyplývajúcu z citovanej úlohy, čím sa predíde potrebe  vypracovať ďalšiu novelu tohto zákona.

UZNESENIE VLÁDY SLOVENSKEJ REPUBLIKY

č. 721

z 15. augusta 2001

k správe o uplatňovaní zákona č. 211/2000 Z. z. o slobodnom prístupe k informáciám a schválených opatrení v orgánoch štátnej správ

Vláda

A. berie na vedomie
A.1. správu o uplatňovaní zákona č. 211/2000 Z. z. o slobodnom prístupe k informáciám a schválených opatrení v orgánoch štátnej správy; 
B. ukladá
ministrovi školstva
ministrovi vnútra
vedúcemu Úradu vlády SR

B.1. predložiť na rokovanie vlády návrh zákona,  ktorým sa   mení a     dopĺňa zákon           č. 211/2000 Z. z. o slobodnom prístupe k informáciám.
do 31. 3. 2002.

Vykonajú: minister školstva
minister vnútra
vedúci Úradu vlády SR
Na vedomie: predseda Ústavného súdu SR
predseda Najvyššieho súdu SR
predseda Združenia miest a obcí Slovenska
splnomocnenec vlády na ochranu osobných údajov

UZNESENIE VLÁDY SLOVENSKEJ REPUBLIKY

č. 590

z 27. júna 2001

k Národnému programu rozvoja životných podmienok občanov so zdravotným postihnutím vo všetkých oblastiach života

Vláda
A. schvaľuje
A.1. Národný program rozvoja životných podmienok občanov so zdravotným postihnutím vo všetkých oblastiach života s pripomienkami prijatými na rokovaní vlády

B. ukladá
ministrom
predsedom ostatných ústredných orgánov štátnej správy SR
prednostom krajských úradov

B.1. zabezpečiť realizáciu opatrení Národného programu rozvoja životných podmienok občanov so zdravotným postihnutím vo všetkých oblastiach života,
B.2. požiadavky na zmeny právnych predpisov súvisiacich s realizáciou Národného programu rozvoja životných podmienok občanov so zdravotným postihnutím vo všetkých oblastiach života zahrnúť do Plánu legislatívnych úloh vlády na rok 2002 a následne
v súlade s prípravou Plánu legislatívnych úloh vlády SR na príslušný rok
B.3. predkladať ministrovi práce, sociálnych vecí a rodiny správu o realizácii jednotlivých opatrení k 31. 12. 2001
 a následne každoročne, ako aj návrh nových opatrení do 31. marca,
ministrovi práce, sociálnych vecí a rodiny
B.4. predkladať na rokovanie vlády súhrnnú správu o realizácii opatrení 

Národného programu rozvoja životných podmienok občanov so zdravotným postihnutím vo všetkých oblastiach života za rok 2001 a následne každoročne k 31. 12.  
do 30. júna nasledujúceho roka 
C. odporúča
generálnemu riaditeľovi Národného úradu práce 
riaditeľovi Výskumného ústavu práce, sociálnych vecí a rodiny SR
predsedovi Združenia miest a obcí Slovenska

C.1. realizovať Národný program rozvoja životných podmienok občanov so zdravotným postihnutím vo všetkých oblastiach života v termínoch uvedených v jednotlivých opatreniach,
C.2. predložiť ministrovi práce, sociálnych vecí a rodiny vyhodnotenie realizácie rozpracovaných opatrení Národného programu rozvoja životných podmienok občanov so zdravotným postihnutím vo všetkých oblastiach života k 31. 12.<O:P</O:P
do 31. marca nasledujúceho roka.
Vykonajú: ministri
predsedovia ostatných ústredných orgánov štátnej správy SR
prednostovia krajských úradov
Na vedomie: generálny riaditeľ NÚP 
prezident AZZZ SR
prezident KOZ
predseda ZMOS